als_Latn dik_Latn sag_Latn
UP pritet të pranojë 10.854 studentë
Prorektori Qerim Qerimi thotë se numri që ka propozuar UP për të gjitha njësitë akademike është 10.854 studentë. Por, sipas tij, rritja e këtij numri mund të ketë implikime në cilësinë e studimeve.
Politiko
E Shtunë, 21 Qershor 2014 | 11:03
0 Komente.
Universiteti i Prishtinës pritet të pranojë rreth 11 mijë student të rinj për vitin akademik 2014-2015. Ky numër është aprovuar nga Senati i Universitetit, ndërsa pritet të miratohet edhe nga Ministria e Arsitmit.
Ushtruesi i detyrës së prorektorit për mësim dhe çështje të studentëve në Universitetin e Prishtinës, Qerim Qerimi, tha për Radio Kosovën, se të gjitha propozimet e njësive akademike për numrin e studentëve që do të pranohen këtë vit, janë miratuar nga senati, të cilat i janë përcjellë Ministrisë së Arsimit për t’i miratuar.
“Numri i përgjithshëm i studentëve që Universiteti i Prishtinës ka propozuar është 10 mijë e 854 për të gjitha njësitë akademike që ka Universiteti.”
“Në përcaktimin e propozimit ekzistues, njësitë akademike kanë marrë parasysh infrastrukturën e tyre, mundësitë hapësinore, ekzistencën e personelit akademik. Ne kemi pasur në konsideratë mundësitë që kanë të gjitha njësitë akademike”.
“Sigurisht që rritja e numrit mund të ketë implikime për dimensione të tjera të rëndësishme siç është cilësia.”
“Ne mund të pranojmë numër të madh e të organizojmë mësimin në klasë me mbase qindra studentë, por pyetja është se në rast se me këtë staf që kemi dhe hapësirën që posedojmë a mund të garantojmë cilësinë e dëshiruar”.
Konkursi për pranimin e studentëve të rinj pritet të shpallet pas rezultateve të provimit të maturës shtetërore.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn